OzLabs/hebrew-wiki-articles huggingface dataset:
מיסטלבאך

מיסטלבאך (בגרמנית: Mistelbach) היא עיר בצפון-מזרח אוסטריה, במדינת אוסטריה תחתית.

== היסטוריה ==
מיסטלבאך נזכרה לראשונה במסמכים אוסטריים רשמיים מ-1130.

ב, העיר התפתחה באופן ניכר עקב קרבתה למסילת הרכבת המזרחית באוסטריה, והיא נהפכה לעיר הבירה של המחוז.

== קהילה יהודית ==
הקהילה היהודית במיסטלבאך נוסדה ב-1890. ב-1932, התגוררו בעיר 382 יהודים. את הקהילה שירתו מספר מוסדות קהילתיים, בית כנסת ושלושה בתי תפילה, וכמו כן מספר מוסדות תרבות ורווחה. רב הקהילה, ד"ר ישראל טאגליכט, הפך מאוחר יותר לרב הראשי של וינה<ref></ref>.

בית הכנסת ברחוב אוזר 24 במיסטלבאך נחנך בפברואר 1896. בימי מלחמת העולם השנייה, שימש המבנה כמחסן מזון, וב-1945 הוצת כדי שמלאי המזון לא ייפול לידי הצבא הרוסי. בית הכנסת עמד נטוש וריק עד אשר נהרס באופן בסוף שנות ה-70 של המאה ה-20<ref></ref>.

== אתרי תיירות ==
* מוזיאון הרמן ניטש - אמן אוונגרד, צייר ויוצר אוסטרי. המוזיאון נפתח בשנת 2007<ref></ref>.
* מוזיאון מאמוז - מוקדש לבני המאיה, תרבותם ומורשתם<ref></ref>
* מסלולי רכיבה המובילים לאתרים היסטוריים<ref></ref>.

== ייננות ==
העיר ממוקמת בלב אזור Weinviertel המפורסם בכרמים ובייקבים המצויים בו. זה האזור הפורה ביותר מבחינת ייצור יין באוסטריה.

== קישורים חיצוניים ==

* 
* 

== הערות שוליים ==

קטגוריה:אוסטריה תחתית: ערים
Aşka Kapandım

Aşka Kapandım (באנגלית: I'm Closed in Love) הוא המיני-אלבום השני של הזמרת-יוצרת הטורקייה, הדיסה.<ref name=":0"></ref> המיני-אלבום יצא לאור ב-19 בפברואר 2021, על יד חברת התקליטים פאסאג' מיוזיק.<ref name=":0" /> במיני-אלבום נכלל הלהיט "Küçük Bir Yol" שיצא לאור כבר בספטמבר 2020 והגיע למקום הרביעי בטורקיה טופ 40.<ref></ref>

במיני-אלבום נכללו שני השירים החדשים "Olsun" ו-"Sen Hiç Yorulma".<ref name=":0" />

== רקע והפקה ==
המיני-אלבום הופק על ידי דברים קראוגלו שלקח חלק בהפקת "Küçük Bir Yol" שהופץ כסינגל הראשון מתוכו בספטמבר 2020.<ref name=":0" /> לאחר שסיימה להוציא סינגלים מתוך אלבומה Şampiyon, הוציאה הדיסה את הסינגל "Geliyorum Yanına" כסינגל שלא מתוך אלבום וכסינגל האחרון שלה לשנת 2019.<ref></ref> האלבום נקרא לבסוף Aşka Kapandım.<ref name=":0" />

== רשימת רצועות ==

==קישורים חיצוניים==

== הערות שוליים ==

קטגוריה:מיני-אלבומים מ-2021
קטגוריה:אלבומי הדיסה
קטגוריה:מיני-אלבומים בטורקית
קטגוריה:אלבומי חברת פאסאג' מיוזיק
הדס פארי

הדס פארי (נולדה ב-10 באוקטובר 1986) היא מלחינה, אמנית סאונד ומרצה ישראלית, המתמחה במוזיקה אלקטרונית ומוזיקה ניסיונית. זוכת פרס ראש הממשלה לקומפוזיטורים לשנת 2015.

==ביוגרפיה==
פארי נולדה ב-1986 ליצחק רפאל פארי ולצפרירה לבית פסטרנק. אחות לעוד שלושה בנים ובת.

פארי החלה את לימודי הקומפוזיציה בבית ספר מאנס למוזיקה בניו יורק בהדרכתו של רוברט קאקסון . לאחר סיום תואר בוגר אוניברסיטה בקומפוזיציה ותיאוריה מוזיקלית בהצטיינות יתרה, המשיכה פארי את לימודי הקומפוזיציה בפריז. במקביל החלה להתעניין באלקטרואקוסטיקה, ובעקבות כך השלימה שני תארים בתחום. בין מוריה בפריז נמנים ז׳אן לוק הרווה , פיליפ לרו וכריסטין גרוט . כמו כן, היא סיימה תואר מוסמך אוניברסיטה במוזיקולוגיה באוניברסיטה של פריז , עם התמחות במוזיקה אלקטרונית. פארי התעמקה ביצירת ממשקים למוזיקה אלקטרונית חיה במהלך לימודי תואר מוסמך מוזיקה בבית הספר הגבוה למוזיקה ע"ש הנס אייזלר בברלין בהדרכתו של וולפגנג הייניגר.

משנת 2015 מלמדת פארי קומפוזיציה, מוזיקולוגיה, מוזיקה אלקטרונית ואקוסטיקה בבית הספר למוזיקה ע"ש בוכמן-מהטה באוניברסיטת תל אביב. כמו הן, היא מעבירה הרצאות וסדנאות בנושאי מוזיקה אלקטרונית, בניית מיצגים וחוסר ייצוג של מלחינות בעולם המוזיקה במוסדות אקדמיים בישראל ומחוצה לה, כגון בצלאל, Hochschule für Musik Hanns Eisler Berlin ואוניברסיטת חיפה.

משנת 2015 אוצרת פארי את סדרת הקונצרטים "זה מה שקורה כשמשחקים בחשמל" במרכז התיבה ביפו, המתמקדת במוזיקה אלקטרונית וניסיונית, והנותנת במה ליוצרות ומבצעות צעירות בתחום זה.

משנת 2019, עובדת פארי עם הלייבל הצרפתי Elli Records, המפיק אלבומים של יצירותיה האלקטרוניות.

יצירותיה של פארי מוזמנות על ידי גופי תרבות רבים ברחבי העולם, ביניהם: המכון למחקר ולתיאום אקוסטי מוזיקלי (אירקאם), אנסמבל מודרן , האקדמיה לאמנות בברלין ועוד.

== פרסים ומענקים ==
* פרס ראש הממשלה לקומפוזיטורים לשנת 2015
* מענקים מטעם קרן יהושע רבינוביץ לאמנויות תל אביב (2013 ו-2017)

== קישורים חיצוניים ==
* 
* 
* , מתוך אירועי אתנחתא: אלבומים ומחקרים פורצי דרך 2018
* , 25 במרץ 2021
* , 11 ביולי 2016

== הערות שוליים ==

קטגוריה:מלחינות ישראליות
קטגוריה:מלחינים ישראלים
קטגוריה:סגל אוניברסיטת תל אביב
קטגוריה:אוצרות ישראליות
קטגוריה:אוצרים ישראלים
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:מלחינות ישראליות במוזיקה הקלאסית
קטגוריה:מלחינים ישראלים במוזיקה הקלאסית
קטגוריה:זוכי פרס ראש הממשלה לקומפוזיטורים
קטגוריה:זוכות פרס ראש הממשלה לקומפוזיטורים
קטגוריה:ישראליות שנולדו ב-1986
קטגוריה:ישראלים שנולדו ב-1986
קרסנודאר: ממשחק למשחק

קרסנודאר: ממשחק למשחק (ברוסית: «Краснодар. От игры к игре») הוא סרט תעודה רוסי, בהפקת חברת Decaf Media, בשיתוף פעולה עם מועדון הכדורגל קרסנודאר, ליגת האלופות ורשת הטלוויזיה Match TV, בבימויו של יורי שארוב, בהפקתו של אשוט קזריאן עם דנילה קוזלובסקי כקריין. הסרט מגולל את סיפורו של מועדון הכדורגל הרוסי קרסנודאר ומתמקד בעונת הבכורה שלו בשלב הבתים של ליגת האלופות בעונת 2020/2021. הסרט הופץ ב-25 במאי 2021 בשירותי הסטרימינג ivi, שירות Premier, megogo ו-Okko.
==עלילה==

בעונת 2020/2021 הגיעה קרסנודאר בהדרכתו של מוראד מוסאייב לשלב הבתים בליגת האלופות. הסרט מתעד את המסע של השוורים לחלום היקר ומציג גם את האתגרים איתם התמודדה הקבוצה ממשחק למשחק.
==משתתפים==
===הנהלה===
*סרגיי גאליצקי, בעלים ומייסד הקבוצה
*ולדימיר חאשיג, מנכ"ל הקבוצה
*מוראד מוסאייב, מאמן ראשי
===שחקני הרכב===

==ראו גם==
*טיסה מעל החלום

==קישורים חיצוניים==

* [https://www.ivi.tv/watch/461115 קרסנודאר: ממשחק למשחק] באתר Ivi.ru

קטגוריה:סרטים תיעודיים רוסיים
קטגוריה:סרטי כדורגל רוסיים
קטגוריה:סרטי טלוויזיה רוסיים
קטגוריה:ערוץ Match TV
קטגוריה:קרסנודאר (כדורגל)
קטגוריה:סרטי 2021
מוסקבה (כדורסל נשים)

מוסקבה (ברוסית: Москва) הוא מועדון כדורסל נשים רוסי מהעיר מוסקבה, שהוקם על בסיס בית הספר לספורט מספר 49 "טרינטה". בעונה האחרונה של הקבוצה היא הציגה את התוצאה הטובה ביותר שלה: מקום חמישי באליפות רוסיה והעפלה לגמר גביע יורוקאפ.
==שמות הקבוצה==
*1993—2003: טרינטה («Тринта»)
*2003—2004: כוכבות טרינטה («Звёзды Тринты»)
*2004—2007: דינמו מחוז מוסקבה («Динамо» МО)
*2007—2008: מוסקבה («БК Москва»)
== היסטוריה ==
המועדון הוקם בשנת 1993 על בסיס בית הספר מספר 49 "טרינטה", המכין ילדים ובני נוער לכדורסל מקצועי.<ref>[http://spunchers.ru/istoriya_sporta/319-basketbol-trinta-shkola-olimpiyskogo-rezerva.html Баскетбол. Тринта — школа олимпийского резерва]</ref> הקבוצה בתחילה, עם הפסקה של 6 שנים, שיחקה בליגה הבכירה, אך כבר בעונת 2002/03, סיימה במקום השלישי וקיבלה כרטיס להשתתפות בליגת המשנה: סופרליגה ב'.

בעונה הראשונה, לאחר ששינתה את השם ל"כוכבות טרינטה", הקבוצה סיימה במקום השביעי. בעונה הבאה מועדון הנשים שינה את בסיס האימונים ממוסקבה לעיר ליוברצי, שבפרברי מוסקבה ונכללה כחלק ממועדון דינמו מחוז מוסקבה, שנשיא הכבוד שלו היה לב לשצ'נקו ובהמשך הפך למועדון הכדורסל "זניט".<ref></ref> ההצלחה לא איחרה לבוא, בעונה אחת (2004/05) הקבוצה השיגה את הזכות להשתתף בליגה העליונה של הכדורסל הרוסי, שחקניות כדורסל צעירות ומבטיחות הבריקו בהרכב: ילנה קירילובה ילנה דנילוצ'קינה, סבטלנה מחלינה, יקטרינה נובוסלצובה, לודמילה סאפובה ואחרות.

בעונתה הראשונה בסופרליגה A, הקבוצה נקראה "דינמו" ותפסה את המקום העשירי (2005/06), בשנה הבאה הקבוצה השתתפה ביורוקאפ נשים, שם הגיעה לחצי הגמר ונבלמה רק על ידי פאנצה האיטלקית וסיימה במקום השביעי באליפות רוסיה (עונת 2006/07).

בשנת 2007, בשל בעיות כלכליות, מועדון הכדורסל דינמו מחוז מוסקבה פורק, כשמועדון הגברים אומנם מותג מחדש כ"טריומף ליוברצי", קבוצת הנשים עברה לא רק שינוי שם, אך גם עברה למוסקבה.<ref>[http://www.sport.ru/ru/news/20070928/basketball/article69935/ Женский БК «Динамо» сменил название]</ref>

העונה הראשונה והאחרונה (2007/08) כמועדון "מוסקבה" הייתה המוצלחת ביותר בתולדותיה מזה מספר שנים: היא סיימה במקום החמישי באליפות רוסיה, הגיעה לגמר יורוקאפ ושוב פעם הפסידה למועדון איטלקי, הפעם "ברטה" סקיו. עד מהרה השתנה המצב הכלכלי של נותני החסות החדשים של קבוצת הכדורסל שסירבו למימון נוסף<ref></ref> ובשנת 2008 המועדון פורק סופית.

== קישורים חיצוניים ==

* [https://web.archive.org/web/20160305112453/http://www.statbasket.ru/index.php/component/basket/index.php?option=com_basket&op=displayBaseComps&bdb=rfb&l=1&t=58 סטטיסטיקה באליפות רוסיה]
* [http://www.fibaeurope.com/cid_KNce8jInH7Qj1EsyH5rjn2.teamID_96725.compID_Rn2Om4j3HOcXtTFwJWFsh3.season_2008.roundID_5784.html פרופיל המועדון.] [http://www.fibaeurope.com/cid_KNce8jInH7Qj1EsyH5rjn2.teamID_96725.compID_Rn2Om4j3HOcXtTFwJWFsh3.season_2008.roundID_5784.html אתר FIBA אירופה]
==הערות שוליים==

קטגוריה:קבוצות כדורסל רוסיות שהתפרקו
קטגוריה:קבוצות כדורסל נשים רוסיות
סמרה (כדורסל נשים)

סמרה (ברוסית: Женский Баскетбольный клуб Самара) הוא מועדון כדורסל נשים רוסי מהעיר סארה, המתמודד בליגת העל הרוסית בכדורסל נשים ובגביע רוסיה. מהווה מחלקת כדורסל נשים של מועדון סמרה.

== היסטוריה ==
בקיץ 2019, בתמיכת נשיא התאחדות הכדורסל של מחוז סמרה, ולדימיר אבטיסיאן, שר הספורט של המחוז דמיטרי שליחטין ונשיא מועדון הכדורסל סמרה קאמו פוגוסיאן, יזמו הקמת קבוצת כדורסל נשים מן המניין.<ref>[https://bcsamara.com/news/?id=2808 В структуре БК «Самара» появилось женское подразделение]</ref> ויקטור קורילצ'וק מונה למאמן הראשי של הקבוצה, אלכסנדר גרשין מונה לסגנו.<ref>[https://bcsamara.com/news/?id=2813 «Будем вместе стремиться к новым целям и достижениям!»]</ref>

ב-17 בספטמבר 2019, סמרה שיחקה את המשחק הרשמי הראשון שלה אי פעם. במשחק בשלב המוקדם של גביע רוסיה מול ספרטק-2 נוגינסק סמרה השיגה ניצחון גדול בתוצאה 69:26.<ref>[https://bcsamara.com/news/?id=2850 Сверхуверенный дебют!]</ref>

בתום העונה הסדירה של עונת 2019/2020, סמרה סיימה במקום הראשון, כשניצחה 25 מתוך 28 משחקים וחמישה ניצחונות יותר מקבוצת נאדז'דה-2, סגניתה.<ref>[https://russiabasket.ru/news/36652/samara-pobeditel-regulyarnogo-chempionata-zhenskoj-superligi-2 «Самара» - победитель регулярного чемпионата женской Суперлиги 2]</ref> לאחר שגברה על דינמו-2 נובוסיבירסק ברבע הגמר<ref>[https://bcsamara.com/news/?id=3180 Девушки — в полуфинале!]</ref> ועל פרסווט רוסטוב בחצי הגמר ,<ref>[https://bcsamara.com/news/?id=3208 Девушки в финале!]</ref> העפילה סמרה לגמר פלייאוף הליגה והייתה אמורה לפגוש את נאדז'דה-2,<ref>[https://russiabasket.ru/news/36730/samara-i-nadezhda-2-v-finale-zhenskoj-superligi-2 «Самара» и «Надежда»-2 – в финале женской Суперлиги 2]</ref> ברם ערב המשחקים, התאחדות הכדורסל הרוסית החליטה להשעות את כלל תחרויות הכדורסל הרוסיות עקב התפשטות מגפת הקורונה.<ref>[https://russiabasket.ru/news/36726/s-20-marta-budut-priostanovleny-vse-rossijskie-basketbolnye-sorevnovaniya С 20 марта будут приостановлены все российские баскетбольные соревнования]</ref> ב-27 במרץ 2020, בישיבת הוועד הפועל של התאחדות הכדורסל, הוחלט לסיים את העונה בסופרליגה-2, תוך התחשבות בתוצאות העונה הסדירה. כתוצאה מכך הפכה סמרה לאלופת סופרליגה-2 לעונת 2019/2020.<ref>[https://russiabasket.ru/news/36744/zaversheny-chempionaty-premer-ligi-i-zhenskoj-superligi-2 Завершены чемпионаты Премьер-лиги и женской Суперлиги 2]</ref>

בעונת 2021/2022 נרשמה להתמודדות בליגת העל הרוסית בכדורסל נשים.

== מאמנים ראשיים ==
* 2019—2020: ויקטור קורילצ'וק
* 2020—הווה: אלכסנדר גרשין<ref>[https://bcsamara.com/news/?id=3400 Новый сезон — новые вызовы!]</ref>

== הישגים לפי עונה ==
{| class="wikitable" style="text-align: center"
!עונה
! ליגה
! 
! גביע רוסיה
|-
| 2019/2020
| סופרליגה-2
| bgcolor="gold" | אלופה
| bgcolor="" | שמינית גמר
|-
| 2020/2021
| סופרליגה-1
| bgcolor="silver" | סגנית
| —
|-
| 2021/2022
| ליגת העל
|
|
|-
|}

== תארים ==
סופרליגה-1
* 15x15 פיקסלים סגנות: 2020/2021
סופרליגה-2
* 15x15 פיקסלים זכייה: 2019/2020

== ראו גם ==
*סמרה (כדורסל)

==קישורים חיצוניים==
* 

== הערות שוליים ==

קטגוריה:קבוצות כדורסל נשים רוסיות
קטגוריה:סמרה: ספורט
קוי לראי

בריטאני קולינס (באנגלית: Brittany Collins; נולדה ב-11 במאי 1997), הידועה בשם הבמה קוי לראי (Coi Leray), היא ראפרית, זמרת ופזמונאית אמריקאית.

==ביוגרפיה==
בריטאני קולינס<ref></ref> נולדה ב-11 במאי 1997<ref></ref> בבוסטון.<ref name="office"></ref><ref name="law"></ref> היא בתו של הראפר ואיש התקשורת האמריקאי בנזינו , ולה חמישה אחים. הוריה של לראי התגרשו לאחר שאביה עזב את מגזין The Source .<ref name="paperrappers"></ref> היא החלה לעשות מוזיקה בגיל 14.<ref name="betfetty"></ref> בגיל 16 לראי נשרה מהתיכון והחלה לעבוד במכירות.<ref name="law" />

לאחר שפרשה מעבודתה, ב-2017 הוציאה את סינגל הבכורה שלה, "G.A.N." באמצעות SoundCloud.<ref name="law" /> ב-2018 הוציאה את סינגל הפריצה שלה, "Huddy", ומיקסטייפ הבכורה שלה, Everythingcoz. בדצמבר 2018 השתתפה בשיר "Save the Day" של הראפר האמריקאי סקי מאסק דה סלאמפ גאד והזמר ג'אקיז מתוך הפסקול של הסרט ספיידרמן: ממד העכביש.

בינואר 2019 יצא המיקסטייפ השני שלה, EC2, על ידי חברת התקליטים ריפבליק רקורדס.<ref name="bbfame"></ref> באותה השנה, ליוותה את הראפר טריפי רד בסיבוב ההופעות שלו "Life's a Trip"<ref></ref> והשתתפה בשירו, "Everything BoZ" מתוך אלבומו השני, !.<ref></ref>

באוגוסט 2020 הוציאה את מיני-אלבום הבכורה שלה, Now or Never. בינואר 2021 הוציאה את הסינגל "No More Parties", שהפך לשירה הראשון שנכנס למצעד הבילבורד הוט 100, כשהגיע בשיאו למקום ה-26.<ref name="bbrookie"></ref> בפברואר 2021 יצא רמיקס לשיר בהשתתפות הראפר האמריקאי ליל דורק.<ref></ref> לסינגל הוענק תואר הזהב מטעם איגוד תעשיית ההקלטות האמריקאי באפריל 2021. במרץ 2021 הוציאה לראי את הסינגל "Big Purr (Prrdd)", בהשתתפות הראפר האמריקאי פו שייסטי, שהגיע למקום ה-69 במצעד הבילבורד הוט 100.<ref></ref><ref></ref>

==דיסקוגרפיה==
===מיקסטייפים===
* 2018: Everythingcoz
* 2019: EC2

===מיני-אלבומים===
* 2020: Now or Never

== פרסים ומועמדויות ==
{| class="wikitable"
!שנה
!פרס
!קטגוריה
!עבודה מועמדת
!תוצאה
!מקור
|-
! rowspan="4" |2024
! rowspan="2" |פרס גראמי
|הקלטת הפופ דאנס הטובה ביותר
|"Baby Don't Hurt Me" <small>(עם דייוויד גטה ואן-מארי)</small>
|
| rowspan="2" |<ref></ref>
|-
|ביצוע הראפ הטוב ביותר
|"Players"
|
|-
!פרס בחירת הקהל
|האמן החדש של השנה
|קוי לראי
|
|<ref></ref>
|-
!פרס המוזיקה של iHeartRadio
|שיר הדאנס של השנה
|"Baby Don't Hurt Me" <small>(עם דייוויד גטה ואן-מארי)</small>
|
|<ref></ref>
|}

==קישורים חיצוניים==

* 

==הערות שוליים==

קטגוריה:ראפריות אמריקאיות
קטגוריה:זמרות אמריקאיות
קטגוריה:פזמונאיות אמריקאיות
קטגוריה:אמנים אמריקאים הידועים בשם במה
קטגוריה:אמניות ריפבליק רקורדס
קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני ריפבליק רקורדס
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
Sounds of the Season: The Enya Collection

Sounds of the Season: The Enya Collection (בעברית: צלילי העונה: האוסף של אניה) הוא המיני-אלבום הרביעי של הזמרת-יוצרת והמוזיקאית האירית אניה.<ref name=":0"></ref> המיני-אלבום יצא לאור ב-28 בנובמבר 2006 על ידי חברות התקליטים ריינו קאסטום פרודקטס ו-NBC יוניברסל בחנויות טארגט שברחבי ארצות הברית.<ref name=":0" /> המיני-אלבום הוא אוסף של שישה שירי חג המולד, שארבעה מהם נכללו במהדורת חג המולד המיוחדת של אלבום האולפן השישי של אניה, Amarantine (2005).<ref></ref>

בהמשך, הופץ בשם המחודש, Christmas Secrets EP, כאשר יצא מחדש בקנדה על ידי חברת התקליטים וורנר מיוזיק קנדה.<ref></ref>

== רקע ==
בשנת 2006 פנתה אניה לטארגט במטרה להקליט מיני-אלבום של שירי חג המולד שיופץ באופן בלעדי בחנויות החברה ברחבי ארצות הברית. הצעתה של אניה נענתה בחיוב, ונוצרה בשותפות עם חברת הטלוויזיה האמריקאית NBC. על המיני-אלבום הכריזו לראשונה באתר האינטרנט של הזמרת ב-10 באוקטובר 2006. כדי לקדם אותו, ביצעה אניה את "The Magic of the Night" ואת "It's in the Rain" לרגל חג המולד בתוכנית הטלוויזיה Christmas in Rockefeller ב-29 בנובמבר 2006.<ref></ref><ref></ref>

== רשימת רצועות ==
כל הרצועות הולחנו על ידי אניה, נכתבו על ידי רומא ראיין והופקו על ידי ניקי ראיין (למעט רצועות 2, 4 ו-5 שחוברו על ידי אניה ורומא ראיין ורצועות 1, 3 ו-6 שהן מסורתיות).

=== Sounds of the Season: The Enya Collection ===

# ""
# "The Magic of The Night"
# "We Wish You a Merry Christmas"
# "Christmas Secrets"
# "Amid the Falling Snow"
# ""

=== Christmas Secrets EP ===

# ""
# "The Magic of the Night"
# "We Wish You a Merry Christmas"
# "Christmas Secrets"

== קרדיטים ==
כל הקרדיטים שלהלן לקוחים מ-Discogs.
;מוזיקה
* אניה – הלחנה, עיבוד
;הפקה
* ניקי ראיין – עיבוד, הנדסה, מיקסינג, הפקה
* רומא ראיין – הלחנה, כתיבה
* דניאל פולי – ייעוץ דיגיטלי
* דיק בטהאם – מאסטרינג
* סיימון פאולר – צילום
* שלי היל – הפקה בפועל מטעם NBC יוניברסל
* סו פיטרסון – הפקה בפועל מטעם טארגט
* מיטרה אמאמי – הפקה בפועל מטעם וורנר מיוזיק גרופ

== קישורים חיצוניים ==

== הערות שוליים ==

קטגוריה:אלבומי חג המולד מ-2006
קטגוריה:מיני-אלבומים מ-2006
קטגוריה:אלבומי אניה
קטגוריה:אלבומי חג המולד של אמנים אירים
קטגוריה:מיני-אלבומי חג המולד
קטגוריה:מיני-אלבומים באנגלית
קטגוריה:אלבומי העידן החדש
קטגוריה:אלבומי חברת וורנר מיוזיק גרופ
קטגוריה:מיני-אלבומי חברת וורנר רקורדס
אירווינג פינקל

אירווינג לאונרד פינקל (באנגלית Irving Leonard Finkel ;נולד ב-1951) הוא פילולוג ואשורולוג בריטי. כיום הוא משנה לאוצר השפות והתרבויות המסופוטמיות העתיקות במחלקה למזרח התיכון במוזיאון הבריטי, שם הוא מתמחה בכתב יתדות על לוחות חרס ממסופוטמיה העתיקה.

==ראשית חיים וחינוך==
פינקל נולד בשנת 1951 לאב רופא שיניים ולאם מורה, אחד מחמישה ילדים, וגדל בפאלמרס גרין, צפון לונדון. הוא גדל כיהודי אורתודוקסי אך הפך לאתאיסט כנער. הוא סיים תואר דוקטור באשורולוגיה מאוניברסיטת ברמינגהאם בהנחייתו של וילפרד ג. למברט עם עבודת גמר על לחשים בבליים נגד שדים.

==קריירה==
===פילולוגיה===
פינקל בילה שלוש שנים כעמית מחקר במכון האוריינטלי של אוניברסיטת שיקגו. בשנת 1976 חזר לבריטניה, והוא מונה כמשנה לאוצר במחלקה לעתיקות אסיה מערביות במוזיאון הבריטי, שם היה (ונשאר) אחראי לאוצרות, קריאה ותרגום אוסף המוזיאון המקיף כ-130,000 לוחות של כתב יתדות.

בשנת 2014 פרסם את ספרו "התיבה לפני נח", בו פירט את מחקרו על "לוח התיבה", לוח בכתב יתדות מתחילת האלף השני לפנה"ס, המכיל קטע מסיפור אתרחסיס, גרסה של מיתוס המבול המסופוטמי הדומה לסיפור תיבת נח. ספרו פורסם בהרחבה בתקשורת ההמונית. התיבה המתוארת בלוח הייתה מעגלית, בעצם סירת קורקל או כופר גדולה, קלועה מחבלים על מסגרת עץ. הלוח כלל פרטים מספקים על מידותיו, כך שנבנה עותק של התיבה בקנה מידה של כ-1 ל-3 שצף בהצלחה, כפי שתועד בסרט תיעודי טלוויזיה משנת 2014: "סודות תיבת נח" ששודר כפרק מסדרת NOVA של PBS.

פינקל הוא חבר כבוד במכון לארכאולוגיה ועתיקות באוניברסיטת בירמינגהם וחבר מועצה בחברה לארכאולוגיה אנגלו-ישראל<ref></ref>.

===משחקי לוח===
פינקל חוקר את ההיסטוריה של משחק לוח ונמצא במועצת המערכת של האיגוד הבינלאומי ללימודי משחקי לוח<ref></ref>. בין עבודותיו פורצות הדרך היא קביעת הכללים של המשחק המלכותי של אור.

===פרויקט היומן הגדול===
פינקל הקים את "פרויקט היומן הגדול", פרויקט לשימור יומני אנשים רגילים. בשיתוף עם מכון בישופסגייט, פינקל סייע בארכוב של למעלה מ-2,000 יומנים אישיים. בשנת 2014, מוזיאון הילדות V&A ערך תערוכה של יומני הילדים שנכתבה בין השנים 1813 - 1996.

===ספרות===
פינקל כתב מספר יצירות בדיוניות לילדים.

הוא הופיע בזכרונות הספר "הילד בספר" מאת נתן פנלינגטון משנת 2014.

==חיים אישיים==
פינקל חי בדרום מזרח לונדון עם אשתו ג'ואנה ויש לו חמישה ילדים.

==פרסומים נבחרים==
===אקדמיים===

<div class="mw-content-ltr">
* 
* 
* 
* 
* 
* 
* 
* 
</div>

===ספרות בדיונית===
<div class="mw-content-ltr">
* 
* 
* 
* 
* 
</div>

==קישורים חיצוניים==

* 
* 
<div class="mw-content-ltr">
* .
* .
* [http://www.thegreatdiaryproject.co.uk/ The Great Diary Project]
* [http://elliotjager.blogspot.co.uk/2010/09/meeting-irving-finkel.html Meeting Irving Finkel.] The Jager File, 24 September 2010. Retrieved 15 April 2013. [https://www.webcitation.org/6FuKTzGCu?url=http://elliotjager.blogspot.co.uk/2010/09/meeting-irving-finkel.html Archived here.]
</div>
* [https://www.idogendel.com/whitebyte/archives/8525 יומן קריאה: THE LAST RESORT LIBRARY מאת אירווינג פינקל] באתר הבייט הלבן
* 

==הערות שוליים==

קטגוריה:ארכאולוגים בריטים
קטגוריה:אשורולוגים
קטגוריה:בוגרי אוניברסיטת ברמינגהאם
קטגוריה:יהודים בריטים
קטגוריה:אתאיסטים יהודים
קטגוריה:פילולוגים
קטגוריה:יוצאים בשאלה
קטגוריה:בריטים שנולדו ב-1951
Firestarter (שיר של סמנתה ג'ייד)

Firestarter הוא סינגל של הזמרת-יוצרת האוסטרלית, סמנתה ג'ייד.

== רקע והוצאה ==
"Firestarter" נכתב על ידי סמנתה ג'ייד ו-DNA Songs והופק על ידי DNA Songs.<ref></ref><ref></ref> ג'ייד הצהירה כי השיר נועד להתחיל את המסיבה ולהנות.<ref></ref>

השיר, באמצעות סוני מיוזיק אוסטרליה, יצא ב-28 ביוני 2013. גרסה אקוסטית של השיר יצא ב-iTunes ב-9 באוגוסט 2013.<ref></ref>

== וידאו קליפ ==
הווידאו קליפ של השיר, שיצא ב-13 ביולי 2013, בוים על ידי כריסטופר פריינד. באותה שנה, השיר זכה בקטגוריית וידאו קליפ השנה בפרסי המוזיקה ARIA .<ref></ref>

== הופעות חיות ==
ג'ייד ביצעה את השיר לראשונה בתוכנית הבוקר האוסטרלית, Sunrise, ב-28 ביוני 2013.<ref></ref> היא ביצעה את השיר גם בתוכנית הראשונה של העונה החמישית של The X Factor האוסטרלי ב-26 באוגוסט 2013.<ref></ref>

== מורשת ==
השיר הוכרז כהמנון גאה ב-2019, לאחר שג'ייד הביעה את הפתעתה והודתה על אתר המעריצים הגאה שלה.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
|-
! rowspan="2" scope="row" |אוסטרליה
| rowspan="2" | 28 ביוני 2013
|תקליט
| rowspan="2" | סוני מיוזיק אוסטרליה
|-
| הורדה דיגיטלית
|-
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי סמנתה ג'ייד
קטגוריה:שירים באנגלית
קטגוריה:שירי דאנס-פופ
קטגוריה:סינגלים בהוצאת סוני מיוזיק אוסטרליה
נתן אוריאלי

נתן (נתי) אוריאלי (נולד ב-26 ביוני 1959) הוא סוציולוג וחוקר תיירות, פרופסור מן המניין במחלקה לניהול מלונאות ותיירות באוניברסיטת בן-גוריון בנגב.

==ביוגרפיה==
אוריאלי נולד וגדל בהרצליה, בן לאחת המשפחות הראשונות והוותיקות בעיר. למד לתואר ראשון (1984) ושני (1989) במחלקה לסוציולוגיה באוניברסיטת תל אביב והשלים את לימודי הדוקטורט בשנת 1993 באוניברסיטת אילינוי בשיקגו. את הפוסט דוקטורט עשה באוניברסיטה העברית בירושלים ובשנת 1995 הצטרף לסגל המחלקה לניהול מלונאות ותיירות באוניברסיטת בן-גוריון בנגב, שם הוא משמש כפרופסור מן המניין. בשנים 2009–2012 כיהן כראש המחלקה לניהול מלונאות ותיירות בקמפוס אילת של האוניברסיטה, ובשנים 2012–2016 כראש המחלקה בקמפוס הראשי באר שבע.

אוריאלי חוקר נושאים שונים בסוצילוגיה ובפסיכולוגיה של התיירות, כגון טיפולוגיות תיירותיות, החוויה התיירותית, יחסי תיירים-מקומיים, תיירות וסטייה חברתית, ותיירות בעידן המודרני והפוסט-מדרני. כיוון מחקרי נוסף מתפרש על נושאים שונים בניהול תיירות, כגון התנהגות צרכנים וסיכון, תכנון ופיתוח בר-קיימא, ומשפט ומדיניות ציבורית. האג'נדה המחקרית שלו כוללות עבודות תאורטיות ומחקרים אמפיריים הנשענים על שיטות איכותניות אך גם על סקרים וניתוחים כמותיים. מחקריו של אוריאלי פורסמו בספרים ובכתבי עת מובילים בתחום חקר התיירות.

מתגורר עם משפחתו בבאר שבע.

==מבחר מפרסומיו==
* מידני, א. ואוריאלי, נ., דיני תיירות להלכה ולמעשה: המשפט בראי הפוליטיקה, בורסי, הוצאה לאור של ספרי משפט, תל אביב, 2007
<div class="mw-content-ltr">
* Uriely, N., Y. Yonay, and D. Somchai, 2002, Backpacking Experiences: A Typy ad Form Analysis. Annals of Tourism Research, 29(2), 519-537
* Uriely, N., 2005, The Tourist Experience: Conceptual Developments. Annals of Tourism Research, 32(1), 199-216
* Uriely, N., and Y., Belhassen, 2006, Drugs and Risk-Taking in Tourism. Annals of Tourism Research, 33(2), 339-359
* Belhassen, Y., N. Uriely, and A. Assor, 2014, The Touristification of Conflict Zone: The Case of Bil'in. Annals of Tourisn Reserach, 49, 174-189
* Uriely, N., D. Maoz, and A. Reichel, 2009, Israeli Guests and Egyptian Hosts in Sinai: A Bubble of Serenity. Journal of Travel Research, 47(4), 508-522
* Shani, A., and N. Uriely, 2012, VFR Tourism; The Host Experience, Annals of Tourism Research, 39(1), 421-440
* Unger, O., N. Uriely and G. Fuchs, 2016, The Business Travel Experience, Annals of Tourism Research, 61, 142-156
</div>

קטגוריה:סוציולוגים ישראלים
קטגוריה:בוגרי אוניברסיטת תל אביב
קטגוריה:בוגרי אוניברסיטת אילינוי בשיקגו
קטגוריה:סגל אוניברסיטת בן-גוריון בנגב: ניהול
קטגוריה:ישראלים שנולדו ב-1959
מספר קטלוגי

מספר קטלוגי של עמוד תאורה ב[[הרצליה]]
מספר קטלוגי בספרות ובברקוד על גבי קופסה של [[משחת נעליים]]
מספר קטלוגי (בראשי תיבות: מק"ט) הוא מספר מזהה (הכולל לעיתים אותיות) של פריט במערכת ניהול מלאי. מספר קטלוגי הוא משני סוגים:
* מספר קטלוגי ייחודי: לכל פריט בודד במערכת ניתן מספר קטלוגי משלו, למעקב אחר פריט זה. דוגמה: בספרייה ניתן לכל ספר מספר קטלוגי ייחודי, למעקב אחר מצבו של ספר זה (מושאל, נמצא על המדף, הועבר לכריכה מחדש וכדומה).
* מספר קטלוגי כללי, לקבוצה של פריטים זהים. דוגמה: בהוצאת ספרים ניתן מספר קטלוגי (מסת"ב) זהה לכל העותקים של ספר מסוים. במקרה זה אין צורך בהבחנה בין העותקים השונים, ונדרש רק מידע על המלאי הכולל של העותקים של ספר מסוים.

כאשר גודל הפריט ומהותו מאפשרים זאת, המספר הקטלוגי מוצג על הפריט עצמו, לעיתים גם בצורת ברקוד או קוד QR, לשם קריאה מכנית של המספר הקטלוגי. במקרים אחרים יופיע המספר הקטלוגי על האריזה של הפריט. דוגמה: על קופסת ברגים מופיע המספר הקטלוגי של הברגים שבתוכה.

במערכת ניהול המלאי מקשר המספר הקטלוגי למידע מקיף על הפריט, כגון תיאורו, שימושיו, כמות במלאי ועוד.

לזיהוי טעויות כתיבה והקלדה, פעמים רבות המספר הקטלוגי כולל ספרת ביקורת.

==קישורים חיצוניים==

קטגוריה:אמצעי זיהוי
קטגוריה:קיטלוג
AXA

אקסה (באנגלית: AXA) היא חברה רב לאומית צרפתית, המציעה שירותי ביטוח, ניהול השקעות ושירותים פיננסיים.

המטה הראשי של החברה נמצא ברובע השמיני של פריז, צרפת. מלבדו מפעילה החברה סניפים במדינות מערב אירופה, צפון אמריקה, המזרח התיכון ואפריקה.

== היסטוריה ==
החברה הוקמה בשנת 1816 בשם אנסיין מוטוואל (Ancienne Mutuelle) כחברה המספקת שירותי ביטוח<ref></ref>.

בשנת 1978, רכשה את חברת הביטוח הצרפתית - Compagnie Parisienne de Garantie ושינתה את שמה למוטוואלס יוני (Mutuelles Unies).

בשנת 1982, התמזגה עם קבוצת דורות (Drouot) ושינתה את שמה למוטוואלס יוני/דורות (Mutuelles Unies/Drouot).

בשנת 1985, החליפה החברה את שמה לאקסה (AXA) וכמו כן גם את הלוגו והמיתוג שלה.

בשנת 1991, רכשה אקסה את חברת Equitable בסכום שלא פורסם.

בשנת 1996, הפכה אקסה לתאגיד הביטוח הגדול ביותר בצרפת לאחר שרכשה את חברת Union des Assurances De Paris ושינתה את שמה ל-AXA-UAP.

בחודש פברואר 1999, רכשה את חברת הביטוח הבריטית Guardian Royal Exchange תמורת כ-5.7 מיליארד דולר<ref></ref>.

בשנת 1999, חזרה למיתוג המקורי תחת השם AXA.

בשנת 2000, רכשה אקסה את כל המניות של חברת Sun Life & Provincial Holdings.

בחודש יולי 2006, רכשה אקסה את קבוצת ווינטרטור (Winterthur Group) מחברת קרדיט סוויס תמורת כ-9 מיליארד אירו<ref></ref>.

בחודש ספטמבר 2018, רכשה אקסה את קבוצת הביטוח האמריקאית אקס אל (XL Group Ltd) תמורת כ-15.3 מיליארד דולר<ref></ref><ref></ref>.

בחודש מאי 2021, הצהירה החברה שהיא מפסיקה להפיק פוליסות ביטוח שכוללות תשלומי כופר להאקרים<ref></ref>.

== פעילות בישראל ==
כיום, לחברת אקסה אין משרדים בישראל, אך היא משתפת פעולה עם חברות ישראליות מתחומים שונים:
* בשנת 2000, מינתה אקסה את חברת הביטוח סהר, מקבוצת הראל השקעות בביטוח, להיות השותף הגלובלי שלה בישראל<ref></ref>.
* בשנת 2001, פורסם שיו"ר חברת הביטוח אקסה בוחן השקעות בהיי-טק בישראל באמצעות חברת הביטוח הפניקס<ref></ref>.
*בשנת 2016, נתנה חסות לתחרות הסטרטאפים בעולם הביטוח<ref></ref><ref></ref>.
* בשנת 2018, השקיעה אקסה כ-8 מיליון יורו בחברת הסטארט-אפ הישראלית Setoo<ref></ref>.
* בשנת 2019, הייתה אקסה בין המשקיעות בחברת הפינטק הישראלית Zeitgold<ref></ref>.
* בשנת 2019, הקימה קרן שצפויה להשקיע בחברות סטארט-אפ ישראליות<ref></ref>.

== הסכמים וחסויות ==
* הגביע האנגלי - בין השנים 1998–2002.
* מרתון תל אביב - בשנת 2017<ref></ref>.
*אצטדיון הכדורגל בעיר בראגה - בין השנים 2007-2010<ref></ref>.
*הקרן למניעת מחלות זיהומיות ופעילות נגד מחלת הקורונה - חצי מיליון אירו בשנת 2019<ref></ref>.
*חסות לקבוצת הכדורגל ליברפול - החל משנת 2020<ref></ref>.

== קישורים חיצוניים ==

* 
* [https://il.investing.com/equities/axa מניית אקסה (AXAF)], אתר Investing
*[https://www.plus500.com.cy/he/Instruments/CS.PA מניית אקסה (Axa CS.PA)] ,אתר 500+
*[https://www.themarker.com/wallstreet/1.60863 AXA צפויה לקצץ את כוח העבודה שלה בניסיון לחסוך 910 מיליון דולר בשנת 2002], אתר דה מרקר 
*[https://www.haaretz.co.il/misc/1.757142 חברת הביטוח אקסה: הרווח ירד ב-53%], אתר הארץ 
*[https://finance.walla.co.il/item/1325953 ירידה של 32% ברווחי אקסה - חברת הביטוח השנייה בגודלה באירופה - במחצית הראשונה של 2008], אתר וואלה 
*[https://finance.walla.co.il/item/775154 אירופה: עליות במדדים על רקע עסקת ענק במגזר האנרגיה; פרנקפורט עולה ב-0.5%], אתר וואלה 

== הערות שוליים ==

קטגוריה:חברות צרפתיות
קטגוריה:חברות ביטוח
התיאטרון האופרה והבלט הלאומי של ליטא

התיאטרון האופרה והבלט הלאומי של ליטא (בליטאית: Lietuvos nacionalinis operos ir baleto teatras) הוא תיאטרון ללהקת אופרה ולבלט בעיר וילנה שבליטא.

ראשיתו של הרעיון הוא בהקמת תיאטרון לאופרה ובלט בקובנו בשנת 1928. בין מייסדי התיאטרון היה קיפראס פטראוסקאס.

בשנת 1948 הוחלט להעביר את התיאטרון לוילנה והוא התמקם בבניין תיאטרון שכבר היה קיים. בשנת 1974 לתיאטרון נבנה בניין חדש. המבנה כולל אולם ל-1149 מקומות. לפני המבנה הוצב פסל של קיפראס פטראוסקאס שהיה בין מייסדי התיאטרון ושר בו עד לשנת 1958. על החזית הצפונית הוצבו 10 פסלים של דמויות ידועות מיצירות שונות. המבנה מנוצל גם לאירועים רשמיים, הופעות ותחרויות מוזיקליות.

החל משנת 1998 התיאטרון פועל בשם הנוכחי.

במהלך השנים על במת התיאטרון שרו בעיקר זמרים ליטאים. הוא היה במה להצגת בכורה של אופרות שנכתבו על ידי מלחינים ליטאים. להקות האופרה והבלט של התיאטרון משתתפות באופן קבוע בפסטיבלים ברחבי העולם. בכל קיץ נערכות הופעות בשטח של מבצר טרקאי.

== קישורים חיצוניים ==

*

ליטא
קטגוריה:וילנה: מבנים
קטגוריה:ליטא: תרבות
ליטא
רינה קמחי

רינה קמחי (נולדה בירושלים ב-1934) היא אמנית קרמיקה ופסלת ישראלית.

== ביוגרפיה ==
קמחי נולדה וגדלה בירושלים. ב-1955, החלה ללמוד בבית הספר לסיעוד "הדסה", ושנה לאחר מכן עברה להולנד, כדי ללמוד באוניברסיטת אמסטרדם לאמנויות.

קמחי סיימה את לימודיה ב-1958, ושבה לישראל. ב-1963 החלה ללמוד במחלקה לקרמיקה בבצלאל. לאחר סיום לימודיה ב-1966, השתלמה אצל האמנית והפסלת הדוויג גרוסמן להמן.

ב-1968, החלה ללמוד בבית הספר לאומנות "הייסטאק מאונטן" במדינת מיין, ארצות-הברית. לאחר סיום לימודיה, עברה ללמוד קרנבוק אקדמיה לאמנות, במישיגן.

קמחי שבה לישראל והחלה ללמד בחוג לאמנות באוניברסיטת חיפה ולאחר מכן במכללה האקדמית תל-חי, במדרשה לאמנות בבית ברל, במרכז לאמנות חזותית בבאר שבע ובמוזיאון טיקוטין לאמנות יפנית<ref></ref>.

== תערוכות ==
=== תערוכות יחיד<ref name=":0"></ref> ===
* מסכות גלריה דבל, ירושלים (1982)
* רינה קמחי גלריה דבל, ירושלים (1986)
* רינה קמחי: עבודות 1994-1991 בית אהרון כהנא, רמת גן (1994)
* ליד הכלי פריסקופ - גלריה לעיצוב עכשווי, תל אביב (2000)
* רינה קמחי - OFF WHITE גלריה לאמנות במרכז ההנצחה, קריית טבעון (2003)
* בין חימר לחרס המשכן לאמנות על שם חיים אתר, קיבוץ עין חרוד (2015)<ref></ref>
* גינה לי המבשלה לאומנויות הקרמיקה, קריית טבעון (2019).

=== תערוכות קבוצתיות<ref name=":0" /> ===

== פרסים ==
* הביאנלה לקרמיקה ישראלית, באר שבע (1993)
* פרס עידוד היצירה, משרד התרבות והספורט (1996)
* ציון לשבח, פרס אליכס דה רוטשילד לאומנויות (2000)
* ציון לשבח, פרס ע"ש מוד פרידלנד, בית בנימיני, המרכז לקרמיקה עכשווית, תל אביב-יפו (2014).

== קישורים חיצוניים ==
*
* גדעון עפרת, [https://gideonofrat.wordpress.com/2015/12/13/רינה-קמחי-לחם-הפנים/ רינה קמחי: לחם הפנים], המחסן של גדעון עפרת, 13 בדצמבר 2015

== הערות שוליים ==

קטגוריה:בוגרות אוניברסיטת אמסטרדם
קטגוריה:בוגרי אוניברסיטת אמסטרדם
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:אמני קרמיקה ישראלים
קטגוריה:אמניות קרמיקה ישראליות
קטגוריה:פסלים ישראלים
קטגוריה:פסלות ישראליות
קטגוריה:ישראליות זוכות פרסים: אמנות
קטגוריה:ישראליות שנולדו ב-1934
קטגוריה:ישראלים שנולדו ב-1934
נראה אותך אסיר

נראה אותך אסיר (במקור:Get Hard) הוא סרט קולנוע מסוג קומדיה, שביים איתן כהן, שיצא לאקרנים בשנת 2015.

==עלילה==
ג'יימס קינג הוא מיליונר המנהל קרן גידור. הוא מאורס לאליסה בתו של הבוס שלו מרטין. ג'יימס מואשם בהונאה ונגזר עליו עשר שנים בכלא סן קוונטין, הנחשב לבית סוהר ברמת ביטחון גבוהה. בעקבות מאסרו הצפוי אליסה מחליטה לעזוב אותו. לפי החלטת השופט, הכניסה לכלא אמורה להתבצע בעוד 30 ימים. ג'יימס החושש מהכניסה לכלא, מנסה להתאמן לרגל הכניסה למאסר. הוא פונה לדארנל, העובד בעסק קטן שלרחיצת מכוניות, במטרה שזה יכשיר אותו לחיים בכלא, מתוך הנחה שכאדם שחור, הוא בוודאי ישב בעבר בבית סוהר.

דארנל, שעברו הוא לא רבב, ואף מעולם לא קיבל דו"ח תנועה, מלמד אותו תמורת 30,000 דולר הדרושים לו להשלמת קניית בית, אך אינו מכחיש כי מעולם לא ישב בכלא. דארנל בונה תוכנית אימונים בה הוא מדמה את ביתו רחב הידיים של ג'יימס לבית כלא. הוא משתמש בעובדי האחזקה בבית לשם האימונים. בין האימונים, ריסוס פניו של ג'יימס בפלפל והתגוננות מדקירות על ידי אסירים אחרים. כחלק מההכנה נעזר דארנל סבין דודו ובכנופייתו. דארנל ממליץ לג'יימס לנסות להתקבל לכנופיה של שחורים כדי להשיג את הגנתו בזמן המאסר. בן הדוד של דארנל דוחה אותו וממליץ לו להתקבל לכנופיה של לבנים כדי שיקבל מהם הגנה בכלא. בפגישה עם חברי הכנופיה, ג'יימס מתקשה להעמיד פני גזען. בעקבות כך חושבים חבריה שהוא שוטר ומאיימים לתקוף אותו. דארנל מגיח ומציל את ג'יימס תוך שימוש בלהביור.

דארנל משכנע את ג'יימס כי מרטין אינו מנסה לסייע לו לחמוק מן הכלא, כפי שחשב ג'יימס, אלא הוא זה שאחראי להפללתו. הם מתגנבים למשרד של מרטין ומחלצים ממחשבו ראיות אודות ההפללה. עוזרו של מרטין מצליח לקחת בחזרה את המחשב ומגלה כי דארנל אינו מי שהציג שהוא וכי הוא מעולם לא ריצה מאסר. מוטרד ומאוכזב מכך שדארנל שיקר לו, חוזר ג'יימס לכנופיית השחורים ומבקש להצטרף אליהם. הם מסכימים ומבקשים מג'יימס להרוג מישהו כצעד של התחלה. בינתיים דארנל מגיע לשכנע את ג'יימס לחשוף את מרטין.

השניים מתגנבים ליאכטה של מרטין כדי לקבל שוב את המחשב, ונתקלים בעוזריו. ג'יימס משתמש בתרגילי קפוארה כדי להתגבר עליהם לפני שמרטין ואליסה מגיעים. בינתיים כוחות משטרה מגיעים ליאכטה תוך איתורו של ג'יימס דרך האזיק אלקטרוני שלו. מתוך חומר הנמצא במחשב של מרטין מתגלה חפותו של ג'יימס. מרטין, אליסה ומקורביהם נעצרים, וההליכים המשפטיים סביב ההונאה מבוטלים. עם זאת ג'יימס נידון לשישה חודשי מאסר בגין בגין אחזקת אקדח לא מורשה, אך הודות לאימונים לקראת הכניסה לכלא, הוא עובר את המאסר בקלות. ג'יימס מסייע לFBI באיתור נכסים שגנב מרטין, ומסייע לדארנל בביצוע השקעה מנצחת שמאפשרת לו לפתוח עסק רחיצת מכוניות משלו. .

== שחקנים ==
* וויל פרל - ג'יימס קינג, מיליונר המיועד להיכנס לכלא
* קווין הארט - דארנל לואיס, בעל עסק קטן לרחיצת מכוניות, המסייע לג'יימס
* קרייג טי. נלסון - מרטין הבוס והחם המיועד של ג'יימס
* אליסון ברי - ארוסתו של ג'יימס
* אדווינה פנדליי - ריטה לואיס, אשתו של דארנל
* T.I. - ראסל, בן הדוד של דארנל
* אריק צ'אבריה - ססיל, הגנן בביתו של ג'יימס
* ג'ון מאייר - בתפקיד עצמו, מופיע במסיבה של ג'יימס, בה ג'יימס נעצר.

==קישורים חיצוניים==
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2015
קטגוריה:סרטי קומדיה אמריקאיים
משה אלון (עיתונאי)

משה אלון (נולד ב-1951) היה עיתונאי והעורך הראשי של הוצאת Kotarim International Publishing (KIP).

== ביוגרפיה==
משה אלון, יליד אלכסנדריה. עלה לישראל בגיל שנתיים. התגורר בקיבוץ גליל ים. ייסד את העיתון "ידיעות הגליל" בשנות ה-80 שהופץ בערי הגליל התחתון ומראשוני העיתונים המקומיים. בשנת 1983 הקים את צומת השרון, עיתון מקומי באזור השרון מקבוצת עיתון הארץ, והיה העורך הראשי שלו במשך מספר שנים, מקומוני "ידיעות אחרונות", ואת מגזין "אטמוספירה" המופץ במטוסי אל על.

אלון לימד תקשורת במרכז הבינתחומי (IDC) בהרצליה. בשנת 2001 הקים את כותרים הוצאה לאור (בשמה הלועזי: (Kotarim International Publishing (KIP.<ref name="kotarim">
[http://www.kotarim.com/#!about/c1ktj About Kotarim], Kotarim site
</ref> בין ספרי ההוצאה: הביוגרפיה של רבין RABIN 20 YEARS AFTER, פרשת ילדי הטרנספורט שהוברחו לפני פרוץ השואה, וסיפורו של הקצין הנאצי שהציל את הפסנתרן שפילמן ויהודים נוספים ( "צליל של אנושיות"). אלון גם חיבר ספר ילדים (הרשע מבגדד) שתיאר את ירי הטילים על ישראל במלחמת המפרץ וכן ספר הסטורי על תולדות השלטון המקומי בישראל.

==פרסים==
ב-1986 זכה פרס זיו לעיתונאים מטעם צדק-מדות-מוסר

== קישורים חיצוניים ==

==הערות שוליים==

קטגוריה:עיתונאים ישראלים
קטגוריה:עורכי עיתונים ישראלים
קטגוריה:מחברי ספרי עיון ישראלים
קטגוריה:מו"לים ישראלים
קטגוריה:זוכי פרס זיו
קטגוריה:ישראלים שנולדו ב-1951
שמואל בר-נתן

שמואל (ולטר) בר-נתן (ריזנפלד) () היה הרופא הראשון של מגדיאל.

==קורות חיים==

בר-נתן נולד בשם ולטר ריזנפלד, בברסלאו, אז חלק מהקיסרות הגרמנית, להוריו נתן ושרה. במהלך שירות צבאי ב-1918 עבר קורס חובשים בהצטיינות, ולאחר שירותו למד רפואה.

עלה לארץ ישראל ב-1933 עם סרטיפיקט של נגרות בנין, כיוון שלא ניתן היה לקבל סרטיפיקט כרופא. התיישב תחילה בירושלים ועבד תחילה כנגר, ובהמשך כרופא מחליף מטעם קופת חולים כללית.

באמצע שנות ה-30 של המאה ה-20 עבר להתגורר עם משפחתו במגדיאל. היה הרופא הראשון והיחיד במושבה, ואחד היחידים ביישובי דרום השרון. סיפק שרותי רפואה הן לחברי קופת חולים כללית (ממרפאה בביתו) והן לחברי קופת חולים עממית במרפאת הקופה. יצא לביקורי בית רכוב על אתונו "מולה", ובהמשך קיבל מקופת החולים עגלה שנרתמה לאתון. בשבתות ובחגים שימש כרופא תורן ושירת גם את אנשי כפר מל"ל, רמתיים, רמות השבים, כפר הדר ורמת הדר. בשל אי זמינות גורמי רפואה נוספים ביצע שירותים נלווים רבים - שימש גם כאח וחובש, באמצעות מיקרוסקופ שהיה ברשותו ביצע בדיקות מעבדה לדגימות דם ושתן של מטופליו, רקח בעצמו תרופות שהנפיק לחולים. בר-נתן גם הכשיר תושבים למתן עזרה ראשונה.

בתקופת מאורעות תרצ"ו-תרצ"ט הוזעק על ידי משטרת הנוטרים לטיפול בפצוע ערבי. במהלך המאורעות ומלחמת העצמאות טיפל בפצועים שנפגעו מירי מקלקיליה הסמוכה. אשתו שושנה עזרה אף היא במתן עזרה ראשונה.

עבד כרופא במגדיאל עד צאתו לגמלאות. היה אהוד מאוד על תושבי המושבה. השתתף בחוג התנ"ך המקומי. טיפח בחצר ביתו שובך יונים, גינת ירק ועצי פרי. בין תחביביו היו נגינה בכינור, אסטרונומיה (כולל לטישת עדשות הטלסקופ שהוא בנה בעצמו), ציור וגידול דגי נוי.

== משפחתו ==
נישא בגרמניה לאשתו הראשונה, אדלה לבית רוזנברג. בנם יצחק נולד ב-1928. לאחר גירושיו מאדלה, נישא בארץ ישראל לשולמית-הילדה לבית הבר, ועבר עם משפחתו למגדיאל. התאלמן משולמית ב-1940.

ב-1941 נישא לשושנה לבית שטיינברג (1903–2000), אלמנתו של יצחק ספיבק מראשוני מגדיאל, גננת ומורה, חברת ההגנה ולימים זוכת התואר יקירת העיר הוד השרון. יחדיו הם גידלו את בתה של שושנה מנישואיה הראשונים, חוה.

ב-1944 נולד בנם נתן (נתי), שנקרא על שם אביו של שמואל. נתן בר-נתן הוא רופא, מחלוצי השתלות האיברים בילדים בישראל. שימש כרופא בכיר במחלקת ההשתלות בבית חולים ביילינסון וכמנהל המערך להשתלות איברים בילדים במרכז שניידר לרפואת ילדים בישראל.

ב-1948 עיברת שמואל את שם משפחתו מ-ריזנפלד ל"בר-נתן" על שם אביו.

== קישורים חיצוניים ==
* [https://shorashim.hod-hasharon.muni.il/דר-בר-נתן-ריזנפלד-שמואל/ בר נתן ריזנפלד שמואל], ראיון עם הבן יצחק בר-נתן, באתר "שורשים הוד השרון"
* 
* 
* מ. גרטנר [https://www.nli.org.il/he/newspapers/haretz/1961/12/08/01/article/99/?srpos=1&e=-------he-20--1--img-txIN%7ctxTI-%d7%94%d7%a8%d7%95%d7%a4%d7%90+%d7%94%d7%9b%d7%95%d7%9b%d7%91%d7%99%d7%9d+%d7%95%d7%94%d7%93%d7%92%d7%99%d7%9d-------------1 הרופא, הכוכבים והדגים], הארץ 8 בדצמבר 1961.

== הערות שוליים ==

קטגוריה:רופאים ביישוב
קטגוריה:רופאי משפחה ישראלים
קטגוריה:מגדיאל: אישים
קטגוריה:אנשי העלייה החמישית
קטגוריה:ישראלים שנולדו ב-1900
קטגוריה:ישראלים שנפטרו ב-1986
פסאו

פסאו (בגרמנית: Passau) היא עיר בדרום-מזרח בוואריה, גרמניה, על הגבול האוסטרי. 

פסאו ידועה גם בשם דרייפלוסשטאדט (בגרמנית: Dreiflüssestadt; מילולית: עיר שלושת הנהרות), על שם שלושת הנהרות שנפגשים בה: הדנובה, האין והאילץ.

== משברים בעיר במאה ה-21 ==
השיטפונות שפגעו בגרמניה בחודשים מאי ויוני בשנת 2013 היו מהחמורים ביותר שחוותה העיר<ref></ref><ref></ref>, ורבים מהתושבים פונו מהמקום<ref></ref>.

ב-2015, חוותה העיר משבר פליטים; עקב מיקומה של העיר בסמוך לגבול עם אוסטריה, היא היוותה מוקד משיכה למהגרים<ref></ref>. מחסומים הוצבו דרך קבע בפאתי העיר, על מנת לאתר אותם<ref></ref><ref></ref><ref></ref>. ראש העיר דווח כי במהלך האוקטוברפסט הגיעו למקום כ-10,000 פליטים מדי יום<ref></ref>.

== ערים תאומות ==
* 
* 
* 
* 
* 
* 
* 
* 
* 

==קישורים חיצוניים==

* 
* 
* 

== הערות שוליים ==

קטגוריה:בוואריה: ערים
Wants and Needs

Wants and Needs הוא שיר של הראפר האמריקאי דרייק, בהשתתפות הראפר האמריקאי ליל בייבי, מתוך המיני-אלבום הרביעי של דרייק, Scary Hours 2. השיר יצא לאור ב-5 במרץ 2021, כרצועה השנייה באלבום, על ידי חברות התקליטים ריפבליק רקורדס ו-OVO סאונד. שני האמנים כתבו את השיר לצד המפיקים קרדו, דז רייט ו-40.<ref></ref> השיר הגיע היישר אל המקום השני במצעד הבילבורד הוט 100, ובכך היה שירו החמישי של דרייק שהגיע למקום השני ושירו ה-13 בשני המקומות הראשונים במצעד. הוא הפך גם לשירו של ליל בייבי שהגיע למיקום הגבוה ביותר במצעד.<ref></ref>

==רקע==
השיר הוא שיתוף הפעולה הרביעי בין דרייק לליל בייבי, לאחר הסינגלים המשותפים "Yes Indeed" ו-"Never Recover", האחרון לצד גאנה, והשתתפות של האמנים ברמיקס לשיר "Life Is Good" של פיוצ'ר בו דרייק משתתף גם בגרסת המקור, לצד דה-בייבי. השיר אף זכה לתשומת לב עקב השערות שדרייק שכב עם דוגמנית העל ואישיות התקשורת האמריקאית קים קרדשיאן, גרושתו של הראפר האמריקאי קניה וסט.<ref></ref> הריב המתוקשר של דרייק ווסט כלל מחלוקות רבות, שהחלו בסביבות 2010.<ref></ref>

==ביקורות==
ג'ורדן רוז מוראייטי הרגיש כי "ליל בייבי גונב את ההצגה" ו"דרייק מתיישב במושב האחורי לאחר שהעביר וורס עם זרימה יוצאת דופן מכוונת כשליל בייבי משתלט על המערכה השנייה ומגמל לחלוטין את הופעת האורח שלו", והשיר "היה רק תערוכה של ליל בייבי, כשהראפר מאטלנטה מוכיח שיש לו עדיין הרבה במיכל אחרי הצריבה של 2020".<ref></ref>

בחודש יוני 2021 דירג בילבורד את השיר במקום ה-32 ברשימת "50 השירים הטובים ביותר בשנת 2021 עד כה".<ref></ref> מגזין Complex דירג את השיר במקום ה-18 ברשימת ״50 השירים הטובים ביותר לשנת 2021 (עד כה)״.<ref></ref>

==מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:שירי דרייק
קטגוריה:שירי ליל בייבי
קטגוריה:שירים באנגלית
קטגוריה:שירי פלטינה מרובעת ומעלה בארצות הברית
מודיליאנה

מודיליאנה היא קומונה (עירייה) בצפון איטליה בנפת פורלי-צזנה שבמחוז אמיליה-רומאניה, השוכנת כ-50 קילומטרים מדרום-מזרח לבולוניה וכ- דרומית-מערבית לפורלי.

משנת 1850 ועד שנת 1986 הייתה קתדרלת מודיגליאנה מקום מושבה של דיוקסיה מודיליאנה <ref></ref>

== אטימולוגיה ==

על פי המחקר, מקור השם נובע מהביטוי בלטינית "קסטרום מוטילום", שמשמעותו "טירה מבודדת". לפי מחקר אחר, שם העירייה יכול לנבוע מהשם הלטיני של אישיות ידועה "מוטילוס".

== יהדות מודיליאנה ==
הרובע היהודי מתועד בעיר החל מהמאה ה-13.

שמן של מספר משפחות יהודיות נגזר משם העירייה כמו משפחת מודיאנו (במקור מודיליאנו), ומודיליאני (אשר אחד מבניה היה הצייר הידוע אמדאו מודיליאני).

==קישורים חיצוניים==

* 
* [http://www.comune.modigliana.fc.it/servizi/notizie/notizie_homepage.aspx האתר הרשמי של עיריית מודיליאנה (באיטלקית)]

== הערות שוליים==

קטגוריה:אמיליה-רומאניה: ערים
דוד אנדלמן

דוד אנדלמן (נולד ב-17 באוקטובר 1955) הוא פיזיקאי ישראלי ופרופסור אמריטוס באוניברסיטת תל אביב. ידוע בזכות תרומותיו המחקריות בנושאי חומר רך וביופיזיקה.

== ביוגרפיה ==
אנדלמן נולד בבוקרשט, רומניה. סיים את לימודיו לתואר ראשון בפיזיקה, מתמטיקה ומדעי המחשב באוניברסיטת תל אביב ב-1975. לאחר מכן עבר לאוניברסיטת ברנדייס, שם סיים את לימודי התואר השני ב-1979. ב-1984 סיים את לימודי הדוקטורט במכון הטכנולוגי של מסצ'וסטס, בהנחייתו של הפיזיקאי הטורקי פרופ' ניהאט ברקר.

בשנים 1985–1984 שימש כעמית מחקר ז'וליו-קירי בקולז' דה פראנס בפריז בהנחייתו של פייר ז'יל דה-ז'ן, לימים חתן פרס נובל לפיזיקה. בשנים 1987–1985 כעמית מחקר בחברת אקסון מוביל בקלינטון, ניו ג'רזי.

ב-1987 שב לישראל מונה למרצה בכיר בבית הספר לפיזיקה ואסטרונומיה באוניברסיטת תל אביב. ב-1989 היה לפרופסור חבר וב-1995 לפרופסור מן המניין. ב-2021 יצא לגמלאות.

בשנת 2006 הופקד על הקתדרה לפיזיקה סטטיסטית ע"ש מואיז נוסנצוייג, בה מחזיק עד היום.

בין השנים 2015–2011 כיהן כראש בית הספר לפיזיקה ולאסטרונומיה. הוא פרופסור נלווה במחלקה למדע ולהנדסת חומרים באוניברסיטת תל אביב.

לאורך השנים כיהן כמדען אורח וכפרופסור אורח בכ-18 מוסדות בישראל ובשאר העולם.

מתלמידיו לאורך השנים: פרופ' חיים דימנט מאוניברסיטת תל אביב ופרופ' יורם בורק מהאוניברסיטת העברית.

אנדלמן הוא דודו של כדורגלן העבר יובל שפונגין.

== מחקר ==
אנדלמן משתמש בתאוריות ובמודלים פיזיקליים על מנת ללמוד חומר רך דחוס (soft condensed matter) ומערכות ביופיזיקליות בסקאלות מולקולריות.

בשנים האחרונות, עיקר מרצו הוקדש להבנת אפקטים אלקטרוסטטיים בחומר רך וביולוגי: תמיסות יוניות (אלקטרוליטים), פולימרי מטען (פוליאלקטרוליטים) וביו-ממברנות טעונות. כמו כן, עוסק אנדלמן בהרכבה עצמית מוכוונת של פולימרי-בלוק, התבניות שלהם ויישומיהם בננוליתוגרפיה.

אנדלמן כיהן במועצות העורכים של מספר כתבי עת מדעיים וכן כעורך-שותף של סדרות ספרים אחדות בנושאי חומר רך וביולוגי.

== פרסים והוקרה ==
* עמית יאמאדה (1991)
* עמית הנרי דה-רוטשילד מטעם מכון קירי בפריז (1993)
* עמית JSPS (החברה היפנית לקידום המדע) (1997, 2002)
* פרס הומבולדט (2002)
* פרס בורק מטעם החברה המלכותית לכימיה (2003)
* חבר החברה האמריקאית לפיזיקה (2004)

== קישורים חיצוניים ==
* 
* 
* [https://exact-sciences.tau.ac.il/profile/andelman דף אישי באתר אוניברסיטת תל אביב]

קטגוריה:סגל אוניברסיטת תל אביב: פיזיקה ואסטרונומיה
קטגוריה:פיזיקאים ישראלים
קטגוריה:ביופיזיקאים ישראלים
קטגוריה:בוגרי אוניברסיטת תל אביב
קטגוריה:בוגרי אוניברסיטת ברנדייס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים ילידי רומניה
קטגוריה:ישראלים שנולדו ב-1955
Look Alive

Look Alive הוא סינגל של הראפר האמריקאי בלוקבוי JB , בהשתתפות הראפר הקנדי דרייק. השיר יצא לאור ב-9 בפברואר 2018, כסינגל הראשון מתוך המיקסטייפ השביעי של בלוקבוי JB, Simi, על ידי חברות התקליטים OVO סאונד והאחים וורנר. השיר הופק על ידי טיי קית'. הוא הגיע היישר אל המקום השישי ומאוחר יותר הגיע בשיאו למקום החמישי במצעד הבילבורד הוט 100, והפך לשיר הראשון של בלוקבוי JB בעשירייה הפותחת, וכן ה-23 של דרייק.<ref></ref>

==וידאו קליפ==
הווידאו קליפ לשיר פורסם ב-8 בפברואר 2018. הוא מציג את בלוקבוי JB, דרייק, טיי קית', הראפרים מאניבאג יו וקוואנדו רונדו, הכדורסלן זאק רנדולף, והצוות שלהם במקומות שונים בממפיס. הקליפ זכה למעל ל-300 מיליון צפיות ביוטיוב.<ref></ref>

==רמיקס==
ב-4 במרץ 2018 פרסם הראפר האמריקאי ג'וינר לוקאס רמיקס לשיר ב-SoundCloud וביוטיוב.<ref></ref>

ב-29 באפריל 2018, הראפר הישראלי טדי נגוסה פרסם ביוטיוב רמיקס משלו לשיר.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! צרפת (SNEP)
| זהב
| 100,000
|-
! ניו זילנד (RMNZ)
| זהב
| 15,000
|-
! פורטוגל (AFP)
| זהב
| 5,000
|-
! שווייץ (IFPI Switzerland)
| זהב
| 10,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| פלטינה ×5
| 5,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
Yes Indeed

Yes Indeed הוא סינגל של הראפר האמריקאי ליל בייבי והראפר הקנדי דרייק, מתוך אלבום הבכורה של ליל בייבי, Harder Than Ever. השיר יצא לאור ב-17 במאי 2018, כסינגל השני מתוך האלבום, על ידי חברות התקליטים 4 פוקטס פול, וולף-פאק מיוזיק גרופ, קוואליטי קונטרול מיוזיק, מוטאון וקפיטול רקורדס. השיר הופק על ידי ויזי ובי-ראקז. הוא הגיע למקום הראשון במצעד שירי הסטרימינג של הבילבורד,<ref name=":0"></ref> ולמקום השישי במצעד הבילבורד הוט 100, ובכך הפך לשירו הראשון של ליל בייבי בעשירייה הפותחת.

==רקע==
ב-6 במאי 2018, דרייק נצפה עם ליל בייבי במסיבת הוצאת האלבום של הראפר הקנדי פרים במועדון לילה באטלנטה, שם הושמע קטע מהשיר, שהועלה על ידי מנכ"ל קוואליטי קונטרול פייר "פי" תומאס לסטורי באינסטגרם שלו.<ref></ref> למחרת, צייץ ליל בייבי בטוויטר: "דמיינו אותי ואת דרייק מוציאים שיר".<ref></ref> ב-12 במאי, השיר הושמע בבכורה ב-OVO Sound Radio, במקור בשם "Pikachu (No Keys)". השיר יצא רשמית לשירותי הסטרימינג ב-15 במאי 2018.<ref name="iTunes"></ref><ref name="XXL2"></ref><ref></ref><ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×3
| 240,000
|-
! בריטניה (BPI)
| כסף
| 200,000
|-
! ארצות הברית (RIAA)
| פלטינה ×6
| 6,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי ליל בייבי
קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים בהוצאת קפיטול רקורדס
אלגברת לייבניץ

במתמטיקה, אלגברת לייבניץ היא אלגברה לא אסוציאטיבית, המהווה הכללה של אלגברת לי. מרחב וקטורי L עם פעולת כפל הוא אלגברת לייבניץ שמאלית אם כל פעולת כפל משמאל <math>\ell_x {\,:\,} L \rightarrow L</math> היא נגזרת (אלגברה); ואלגברת לייבניץ ימנית אם כל פעולת כפל מימין היא נגזרת. כל אלגברת לי היא אלגברת לייבניץ שמאלית וימנית (זוהי זהות יעקובי). אלגברת לייבניץ שמאלית או ימנית היא אלגברת לי אם פעולת הכפל שלה היא אנטי-סימטרית.

תהי L אלגברת לייבניץ שמאלית. המרחב הנפרש על ידי ריבועים הוא גרעין לייבניץ, <math>\operatorname{Leib}(L)</math>. הגרעין שווה לאפס אם ורק אם האלגברה היא אלגברת לי. גרעין לייבניץ הוא תמיד אידיאל דו-צדדי. המנה מעל אידיאל זה היא המנה המקסימלית של L שהיא אלגברת לי.

אידיאל הוא פתיר אם העלאתו בריבוע מסתיימת באפס. האידיאל הפתיר המקסימלי הוא הרדיקל של האלגברה. גרעין לייבניץ מוכל ברדיקל. האלגברה פשוטה למחצה אם הרדיקל שווה לגרעין לייבניץ. בממד סופי ומעל שדה סגור אלגברית ממאפיין 0, אפשר לפרק כל אלגברת לייבניץ כסכום ישר <math>L = L/\operatorname{rad}(L) \oplus \operatorname{rad}(L)</math>.

ההעתקה השולחת כל איבר a לפעולת הכפל משמאל ב-a היא שיכון <math>L/Z^\ell(L) \hookrightarrow \operatorname{Der}(L)</math>, כאשר <math>Z^{\ell}(L) = \{a \in L : aL=0\}</math> הוא המרכז השמאלי, ו-<math>\operatorname{Der}(L)</math> היא אלגברת לי של הנגזרות. 

אם L אלגברת לי ו-M מודול שמאלי מעליה, אז האלגברה <math>L \ltimes M</math> שהפעולה בה מוגדרת לפי <math>(x,a)(y,b) = ([x,y],xb)</math> היא אלגברת לייבניץ שמאלית, הנקראת מכפלה ישרה-לרביע (hemi-semidirect product) של L ו-M.

קטגוריה:אלגברה לא אסוציאטיבית